6. sz. melléklet

Műszaki követelmények

**Vasúti járművekkel kapcsolatos műszaki ajánlatok és műszaki dokumentáció értékelése**

Közbeszerzési eljárás keretében benyújtott és a Megrendelőtől minősítésre átvett pályázatot/pályázatokat a vonatkozó felhívás, dokumentáció, kiegészítő tájékoztatások, stb. alapján kell értékelnie és arról részletes műszaki szempontú szakvéleményt kell adnia, nyilatkozni kell a pályázat műszaki megfelelőségéről. A szakvélemény térjen ki azokra a részekre, amelyek esetében pótlás, vagy kiegészítés szükséges, határozza meg azokat a részeket, amelyek műszaki tartalma az ajánlati dokumentációban foglaltaktól eltér, valamint adjon egyértelmű értékelést arról, hogy a pályázat az ajánlati dokumentáció műszaki tartalmának megfelel-e. A pótlás, kiegészítés szükségességét, valamint az értékelést tényeken alapuló megállapításokkal kell alátámasztani. A Megrendelőhöz beérkező hiánypótlás, indoklás, stb. műszaki szempontú értékelése is történhet a Vállalkozó közreműködésével. Az értékelést teljeskörűen a közbeszerzésekről szóló törvény és végrehajtási rendeletei figyelembe vételével és szellemében kell elvégezni.

Az értékelő munkát a Megrendelővel egyeztetve a Vállalkozó saját telephelyén, vagy a Megrendelő telephelyén is végezheti. Amennyiben a munkavégzésre a Megrendelő telephelyén kerül sor, ahhoz a Megrendelő térítésmentesen irodahelyiséget bocsát rendelkezésre, de minden más felszerelést a Vállalkozónak kell biztosítania saját költségére. Ajánlatkérő egy időben, azonos határidőre több irat minősítését is kérheti.

Megrendelő egy közbeszerzési eljáráson belül sem köteles minden ajánlat, hiánypótlás, indoklás teljes vagy részbeni értékelését vállalkozótól megrendelni, mert ezeket a tevékenységeket saját, korlátozottan rendelkezésre álló erőforrásaival is végzi.

Megrendelő kérheti Vállalkozót egy-egy a beszerzési pályázathoz kapcsolódó konkrét műszaki kérdés határidőre történő megválaszolására is.

Vállalkozó feladatát képezheti továbbá a Megrendelő által átadott műszaki dokumentáció vonatkozó szabványoknak, előírásoknak való megfelelőségének értékelése is.

A közbeszerzési eljárások értékelésében jártas Vállalkozó kötelezettsége, hogy a közbeszerzésekről szóló törvény előírásait betartsa és Megrendelő figyelmét az esetleges törvénytelenségekre felhívja.

Vállalkozó és az esetleges alvállalkozói minden, a munkába bevont dolgozójának nyilatkoznia kell a teljeskörű titoktartásról és az összeférhetetlenség fenn nem állásáról. Vállalkozó gondoskodni köteles arról, hogy csak olyan személy férhessen a dokumentumokhoz, aki az előbbi nyilatkozatokat kitöltötte.